izzako/sundanese-pixelgpt huggingface dataset:
Namung teu sakabéh kawasan di Minangkabau ("darek") anu diijinan ngadegkeun imah adat ieu, ngan di kawasan nu geus mibanda status salaku nagari hungkul "Rumah Gadang" ieu diijinan diadegkeun
Kitu ogé di kawasan nu disebut salaku "rantau", imah adat ieu nu ulah diadegkeun di nagara rantau
Rumah Gadang salaku tempat dumuk babarengan, mibanda katangtuan-katangtuan sorangan
Jumlah kamar gumantung kana jumlah awéwé nu dumuk di dinya
Unggal awéwé di kaum éta nu geus boga salaki meunang hiji kamar
Tatapi awéwé nu geus sepuh sarta barudak meunang tempat di kamar deukeut dapur
Wanoja nu masih ngora meunang kamar bareng di tungtung séjén
Sakabé bagéan dina Rumah Gadang mangrupa rohangan leupas iwal kamar saré
Bagéan jero kabagi ku "lanjar" jeung rohang nu ditandaan ku tihang
Tihang éta ngabanjar ti hareup ka tukang nandaan "lanjar", sedengkeun tihang ti kénca ka katuhu nandaan rohang
Jumlah "lanjar" gumantung kana badag imah,bisa dua, tilu jeung opat
Tohangna kawengku ti jumlah ganjil antara rilu jeung sabelas
Rumah Gadang biasana diwangun di luhur sawidang taneuh boga kulawarga induk dina sélér/kaum éta sacara tungturunan jeung ngan dipimilik jeung diwariskeunti jeung ka awéwé di kaum éta.. Diburuan hareup Rumah Gadang biasana sok aya dua wangunan Rangkiang, digunankeun keur nyimpen paré
Rumah Gadang di sisi wangunan beulah katuhu jeung kéncana aya rohang anjung (basa Minang: Anjuang) salaku tempat pangantén atawa tempat ngistrénan pupuhu adat, sabab éta imah gadang dingaranan ogé imam "Baanjuang"
Anjung dina kalarasan Bodi-Chaniago teu ngagunakeun tongkat panyanggah di handapna, sedengkeun kalarasan Koto-Piliang maké tongkat keur nyanggah
Hal ieu saluyu jeung filosofi anu diagem dua golongan ieu nu béda, salah sahiji golongan ngagem prinsip pamaréntahan nu hirarki ngagunakeun anjuang nu maké tongkat nyangga, di golongan séjénna anjuang sok ngapung di awang-awang
Teu jauh ti komplek Rumah Gadang éa biasana ogé diwangun ku hiji surau kaum nu fungsina keur tempat ibadah, tempat diajar jeung ogé sakaligus tempat dumuk lalaki nu dewasa kaum éta nu teu acan nikah
Rumah adat ieu mibanda kaunikan wangun arsitektur kalawan wangun puncak hateupna runcing nu nyaruakeun saperti tanduk kebo jeung baheulana dijieun ti bahan ijuk nu bisa tahan nepi ka puluhan taun namung ayeuna hateup imah ieu loba diganti ku hateup seng
Rumah Gadang ieu dijieun ngawangun opat pasagi panjang jeung dibagi ka dua bagéan hareup jeung tukang
Ti bagéan hareup Rumah Gadang biasana pinuh ku ukiran ornamen jeung umumna aya motif akar, kembang, daun sarta widang opat pasagi panjang jeung genjang
Sedengkeun bagéan luar tukang dilapis ku bilah awi
Imah tradisional ieu dijieun ti tihang-tihang panjang, wangunan imah dijieun gedé kaluhur, namung teu gampang runtag ku oyag., jeung unggal elemen ti Rumah Gadang mibanda makna sorangan nu didasaran ku rambo nu aya dina adat jeung budaya masarakat
Umumna Rumah Gadang mibanda hiji tangga nu ayana di hareup
Samentara dapur diwangun kapisah di tukang imah nu didempét di tembok
Di bagéan tembok Rumah Gadang dijieun ti bahan papan, sedengkeun bagéan tukangna ti awi
Papan tembok dipasang vertikal, tatapi sakabéh papan nu jadi tembok jeung jadi bingkai dibéré ukiran, nepi ka sakabéh tembok pinuh ku ukiran
Nempatkeun motif ukiran gumantung kana susunan jeung ayana papan di tembok Rumah Gadang
Dasarna di Rumah Gadang mangrupa ragam hias pangeusi widang dina wangun garis nagbuleud atawa pasagi
Motifna umumna tatangkalan ngarambat, akar nu aya daunna, bungbuahan, jeung kekembangan
Pola akar biasana ngawangun buleudan, akar ngajajar, ngahimpit, ngajalin jeung nyambung
Cabang atawa ranting akar ka luar, ka jero, ka luhur jeung ka handap
Disisi motif akar, motif lain nu kapendak nyaéta motif géometri segi tilu, opat jeung genjang
Motif daun, kembang atawa buah bisa ogé diukir sorangan atawa sacara ngajajar
Pasukan Abadi (ti , "Athanatoi", "abadi", ti awalan "a" ("henteu") + "thanatos" ("paéh"); sakapeung disebut "Pasukan Abadi Persia" atawa "Sapuluh Rewu Tentara Abadi") nyaéta ngaran nu dibéré ku Herodotus keur nyebut pasukan khusus ti Kakaesaran Persia Akhemeniyah
Pasukan Abadi pancénna nyaéta Garda Imperial jeung ogé minangka pasukan tempur
Minangka Garda Imperial, Pasukan Abadi pancénna ngalindungi kakaesaran lamun aya serangan ti luar, sedengkeun Pasukan Tempur, Pasukan Abadi ieu milu dina perang nu dilakukeun ku Kaesar, salah sahijini nalika ekspansi Kakaesaran Persia jeung dina Perang Yunani-Persia
Dina mangsa damai, Pasukan Abadi tugasna minangka pengawal kaesar
Ngaran pasukan ieu dina basa Persia mungkin nyaéta Anûšiya ('rekan')
Herodotos ngagambarkeun Pasukan Abadi minangka infantri beurat nu dipingpin ku Hydarnes
Jumlahna 10.000 prajurit
Nu bisa asup dina Pasukan Abadi ngan urang Persia, Medes, jeung Elam
Pasukan Abadi meunang pelatian nu leuwih hadé jeung leuwih beurat ti batan infantri ringan biasa
Prajurit dina Pasukan Abadi ny éta barisan pang hareupna dina nyerang musuh sedengkeun barisan pangtukangna nyaéta nu mawa jamparing
Prajurit nu jadi tentara Abadi nyaéta lalaki-lalaki nu satia pisan ka kaisar jeung bakal ngalindungi kaisar nepi ka maot
Pasukan ieu disebut minangka "Pasukan Abadi" ngan ku Herodotos
Tatapi sumber ti Persia sorangan teu nyebutkeun ngaran pasukan ieu
Mungkin, Herodotus geus salah ngabedakeun Anûšiya ('rekan') jeung Anauša ('Pasukan Abadi')
Salian ku Herodotus, Pasukan Abadi disebutkeun ogé ku Athenaios (nu ngutip Herakleides ti Kyme); Hesykhios (nu sacara salah nyebutkeun Pasukan Abadi minangka detasemen Kavaleri); Procopius; sarta sumber-sumber lianna nu nyokot data ti Herodotus, sedengkeun Cassius nyebutkeun Pasukan Abadi ku nyokot rujukan ti Romawi, jeung nyebutna minangka pasukan tempur
Nurutkeun Herodotos jeung Xenophon, pasukan ieu dingaranan Pasukan Abadi ("Athanatoi") sabab jumlahna tetep, nyaéta 10.000 prajurit
Maranéhna mibanda tradisi jeung aturan yén lamun aya tentara Abadi nu kabunuh, luka parah, cacat serius, atawa gering, ku kituna langsung diganti ku tentara anyar nepi ka jumlahna bakal terus 10.000, teu kurang teu leuwih, ku kituna pasukan ieu dingaranan Pasukan Abadi Nurutkeun salah sahiji ahli sajarah Persia, Ardeshir Radpour, salian sabab jumlahna nu tetep, pasukan ieu dingaranan Pasukan Abadi ogé sabab teu kungsi
Pasukan Abadi ogé sabab teu kungsi ninggalkeun mayit prajurit nu maot di lapang perang
Maranéhna mindahkeun mayitna nu kabunuh jeung ngajauhkeun ti panempo musuh, ku kituna musuh jarang nempo prajurit Pasukan Abadi nu maot
Ieu jiga nu nyieun sugesti prajurit Pasukan Abadi katempo teu bisa maot
Ngaran séjén ti Pasukan Abadi nyaéta "Melophoroi" (Para Pamawa Apel)
Ngaran ieu digunakeun ku sajarawan pangilu Aleksander nu Agung
Pasukan Abadi mawa tumbak nu mibanda fungsi minangka panyaimbang mangrupa logam leutik buleud keur nyaimbangkeun titik beurat tumbak
Wangun panyaimbang éta mirip apel nepi ka disebut Para Pamawa Apel.&lt;/ref&gt; Sajarah
Nurutkeun Xenopon, Pasukan Abadi dibentuk ku Koresh nu Agung
Dina mangsa kakawasaan Koresh, Kakaisaran Persia Akhemeniyah sukses naklukkeun bangsa Assyria, bangsa Bablionia,bangsa Medes, bangsa Kurdi, bangsa Lydia, bangsa Parthia, bangsa Turki, bangsa Armenia, jeung bangsa Ionia
Kakawasaanna ngabentang ti mimiti sungai Indus di India nepi ka Hellespontos di Yunani
Sabab kakaisaranna tambah lega, Koresh ngarasa yén kaamanan istanana kudu dironjatkeun: Dina perang, Pasukan Abadi boga tanggung jawab keur ngalindungi tenda karajaan nu ditempatan ku kaisar
Pasukan Abadi milu perang dina naklukeun Kakaisaran Babilonia Anyar di taun 547 SM, kampanye militer Kambises ngalawan Mesir Kuno 525 SM jeung invasi Darius nu Agung ka Punjab Barat jeung Sindh di India sarta ka Skithia dina 520 SM jeung 513 SM
Dina Perang Gaugamela dina 331 SM, Pasukan Abadi ngalindungi gerak mundur kaisar Darius III
Mungkin ogé Pasukan Abadi ogé dibawa nalika Perang Gerbang Persia dina 330 SM
Aleksander nu Agung sukses ngéléhkeun Pasukan Abadi di Perang Issos 333 SM
Sanggeus Kakaisaran Persia Akhemeniyah runtag, Pasukan Abadi dibubarkeun
Dina budaya populer
Film "300" taun 2007, anu didaptasi tina buku komik "300" karya Frank Miller, nampilkeun versi nu fiktif ti Pasukan Abadi dina Perang Thermopylae
Pasukan Abadi nu ieu maké topéng beusi gaya menpō jeung mawa sapasang pedang nu mirip wakizashi
Film taun 1962 nu judulna "The 300 Spartans" nembongkeun versi nu akurat ti Pasukan Abadi, nu mawa tumbak jeung taméng leutik
Ngan maranéhna ngagunakeun pakéan nu wanana hideung jeung warna-warna poék séjénna, béda pisan jeung gambaran sajarahna
Film dokumenter dina History Channel nu judulna "Last Stand of the 300" ogé nampilkeun Pasukan Abadi, minangka bagéan ti rekonstruksi Perang Thermopylae
Dina versi ieu, mutiara nu dipaké ku Pasukan Abadi ngabentuk topeng kaén warna hideung nutupan sakabéh raray ngan angger katempo
Ku topeng ieu, musuh teu bisa nempo raray prajurit Pasukan Abadi ngan Pasukan Abadi tetep bisa nempo musuh
Pasukan Abadi dina film ieu ogé disebutkeun mampuh ngadeukeutan musuh kalawan teu kanyahoan
Pasukan Abadi sarupa nu ditampilkeun dina film dokumenter "Battles BC" dina episode "Judgement Day at Marathon"
Acara televisi "Deadliest Warrior" narungkeun Pasukan Abadi jeung prajurit Kelt, jeung Pasukan Abadi kaluar jadi nu punjul
Pasukan Abadi ogé ditampileun dina segmen "Spartan" dina musim munggaran jeung segmen"Alexander the Gréat" dina musim kadua
Pasukan Abadi muncul dalam dina sababaraha kaulinan komputer strategi, kaasup "Rome: Total War Alexander", nu nampilkeun maranéna kalawan akurat iwal kurangna baju zirah jeung kadisiplinan
Pasukan Abadi ogé muncul dina kaulinan "Civilization III" nu nembongkeun Pasukan Abadi minangka unit infantri unik nu kasedia keur Persia; "Civilization IV", nu nampilkeun maranéna minangka unit kuda; jeung "Civilization V", nu nampilkeun maranéhna minangka infantri beurat nu mawa taméng jeung tumbak
Dina "Empire Earth", Pasukan Abadi muncul minangka unit senjata tusuk unik keur peradaban Persia jeung mangrupa musuh dina dua misi pamungkas dina kampanyeu Yunani
Maranéhna ditampilkeun ku prajurit jubah konéng, mawa taméng, jeung nyerang ngagunakeun tumbak
Jalan layang Pasupati nyaéta jalan layang nu ngahubungkeun Jalan Dr. Djundjunan (Terusan Pasteur) beulah kulon jeung Jalan Surapati di tungtung wétan
Sabagéan jalan éta diwangun di luhur Jalan Pasteur, hiji jalan heubeul kalawan pohon palem raja nu beulah kénca jeung katuhuna nu jadi ciri Dayeuh Bandung baheula
Jalan layang ("flyover") Pasupati mangrupa ngaran jalan layang di dayeuh Bandung
Ngaran Pasupati ieu gaganti ti ngaran sateuacanna "Paspati" nu dina hartian Sunda mah “nalika pati”
Pasupati téh singgetan ti Jalan Pasteur jeung Jalan Surapati
Jalan layang Pasupati sacara historis geus kacatet dina rarancang Ir
Arsitek wilayah nu genial éta, dina taun 1920-an geus nyimpen dasar-dasar rarancang dayeuh Bandung
Nepi ka sapuluh taun salajengna, ti taun 1931, rarancang éta masing angger jadi obsesi sakumaha program Autostrada nu ngahubungkeun "missing link" Jalan Pasteur ("Pasteurweg") jeung Jalan Ir
H. Djuanda ("Dagoweg")
Jalan layang Pasupati mangrupa jalan layang munggaran di Indonesia nu diwangun kalawang ngamangpaatkeun teknologi redam gempa
Perangkatna nu disebut "lock up device" (LUD) dijieun di Perancis, sakabéhna jumlahna 76 siki
Jalan sajauh 2,5 km ieu, sacara lumaluruh ngagunakeun 663 unit segmen nu disangga ku 48 tihang
Unggal segmen beuratna 80 ton nepi ka 140 ton
Nu ngirut, jalan layang ieu dilengkepan jambatan "cable stayed" sapanjang 161 meter nu ngalintang di luhur Cikapundung
Jambatan ieu sakaligus jadi salasahiji "land mark" dayeuh Bandung
"Cable stayed" mangrupa jambatan tan suku
Kakuatan jambatan éta disangga ku 19 kabel baja nu kawengku ku 10 kabel beulah kulon jeung 9 dibeulah wétan
Unggal kabel eusina 91 kabel leutik nu sewang-sewanganna kabel leutik éta kawengku ku tujuh kabel nu leuwih leutik deui
Sapuluh kabel nu dipasang dibeulah kulon dijieun papasangan nepi ka lamun ditempo ti sisi katempo ngan lima kabel, sapanjang 55 meter
Rentang kabel séjénna 105 meter dibeulah wétan, dipasang sacara ngaruntuy
Rentang kabel éta dihubungkeun ku munara jambatan saluhur 37,5 meter
Keur nambah niléy artistik, bagéan luhurna dilapisan ku alumunium oranyeu
Lamun sakapeung urang nyawangna ti jauh, puncak munara saperti seuneu nu ngagedur
Bentuk "cable stayed" jeung tihang munarana nu aya liangna diibaratkeun ku pasangan "waditra" (instrumen) musik Sunda "kacapi suling"
Rentang kabel-kabelna lir ibarat kawat "kacapi", sedengkeun tihang munara nu liangan éta lir ibarat "suling"
Di unggal 10 taun sakali, karet redam gempa kudu diganti
Sedengkeun kabel jambatan kudu diganti unggal 15 taun sakali
Tapi, karet éta can bisa diproduksi di Indonesia
Écéng gondok anu basa latina Eichornia Crassipes, mangrupa gulma cai
Asal Usul Eceng Gondok
Tutuwuhan ieu asalna ti Brasil anu datangna ti yang Kebon Raya Bogor dina taun 1894, baheula mangrupa pepelakan hias anu loba paminatna ku sabab kembangna anu warna bungur matak ngirut ati pikeun jadi mamansis dina kolam saperti Taraté
Gulma (tutuwuhan anu ngaganggu) dina ngahasilkeunana sacara vegetatif ngan butuh waktu 2-4 poé
Mangpaat Éncéng gondok
Numutkeun panalungtikan mangpaat énceng gondok, téh loba kandungan asam humat anu nghasilkeun "Senyawa Fitohara" anu mangpu néréhkeun tumuwuhna akar
Salain miboga kandungan "Asam Sianida" écéng gondok ogé miboga kandungan "Triterpenoid", "Alkaloid", jeung "Kalsium"
Salain ti éta écéng gondok ogé bisa dijieun jadi karajinan saperti sendal, kantong, pigura, bahan nyieun kertas, parabotan jsté, anu miboga ajén ékonomi anu cukup prospektif
Lian ti éta écéng gondok ogé bisa dijieun pupuk organik
Cara Nyieun Pupuk Organik Écéng Gondok
Écéng Gondok dicacag, tuluy dicampur ku 10% dedak anu lemes tuluy tambahkeun Em-4 sauluyna tutup paké terpal plastik salila 4 poé
Satuluyna, dina suhu 50 darajat celcius anu nandakeun prosés fermentasi keur lumangsung
Lamun geus bérés fermentasina suhu bakal turun jadi 30 darajat celcius
Mangpaat Pupuk Écéng Gondok nya pikeun sayur saperti bayem, cabé, tomat, térong jeung bungbuahan
Pararaton mangrupa salah sahiji karya sastra anu jadi sumber sajarah karajaan Singhasari jeung Majapahit
Ku kituna Pararaton bisa disebut salaku karya sastra sajarah, nu dina khazanah sastra Jawa, karya saperti kieu disebut Babad
Pararaton sok disebut Kitab Raja-raja, Kitab para Ratu, Kitab para Datu, atawa Pustaka Raja
Naskah Pararaton anu kagolong kana karya sastra Jawa Pertengahan anu teu dipikanyaho pangarangna (anonim), ditulis ngagunakeun basa Jawa Kawi
Naskah Serat Pararaton anu nyaritakeun sajarah raja Singhasari jeung Majapahit dijieun cukup pondok, nyaéta 32 kaca ukuran folio diwangun ku 18 bagian jeung 1126 baris
Naskah dimimitian ku carita ngeunaan titisan Kén Arok, pangadeg karajaan Singhasari (1222-1292) jeung ditungtungan ku nuliskeun ngaran Désa jeung titi mangsa nalika pangarang réngsé karyana dina taun 1535 Saka (3 Agustus 1613)
Naskah geus diinventarisasi dina Katalog Induk Naskah-naskah Nusantara Jilid 4, Perpustakaan Nasional RI